ཐེངས་འདིའི་སྙན་རྩོམ་འགྲན་བསྡུར་ལ་རྒྱལ་ཡོངས་མི་རིགས་ཁག་གི་སྙན་ངག་པ་གང་མང་སྤྲོ་སེམས་འཁོལ་བས་ཞུགས་ཤིང་།ཟླ་༦པའི་ཚེས་༡༥བར་དུ།པེ་ཅིན་དང་བོད་ལྗོངས།མཚོ་སྔོན།སི་ཁྲོན།ཀན་སུའུ་བཅས་ཀྱི་འགྲན་ཞུགས་བརྩམས་ཆོས་༥༡༥འབྱོར།དེར་བརྟེན།བྱ་འགུལ་རྩ་འཛུགས་བྱེད་མཁན་གྱིས་མངོན་གསལ་དང་འདྲ་མཉམ།དྲང་བདེན་གྱི་རྩ་དོན་རྒྱུན་འཁྱོངས་བྱས་ཏེ།མི་རིགས་རྩོམ་རིགདུས་དེབ་ཀྱི་གཙོ་སྒྲིག་གཞོན་པ་ཀྲའོ་ཡན་པའོ་དང་རྩོམ་སྒྲིག་པ་ལྕགས་རྡོར་རྒྱལ།བོད་ལྗོངས་ལྷོ་ཁ་ས་ཁུལ་གྱིལྷོ་ཁའི་རྩོམ་རིག་སྒྱུ་རྩལདུས་དེབ་ཀྱི་གཙོ་སྒྲིག་པ་ཨོ་རྒྱན་རྡོ་རྗེ།ཀན་ལྷོ་ཁུལ་གྱིཟླ་ཟེརདུས་དེབ་ཀྱི་གཙོ་སྒྲིག་པ་ཕྱག་རྡོར་ཚེ་རིང་དང་གཙོ་སྒྲིག་གཞོན་པ་ཆས་པ་རྟ་མགྲིན་ཚེ་རིང་བཅས་གདན་འདྲེན་ཞུས་ཏེ་དཔྱད་འདེམས་ཨུ་ཡོན་ལྷན་ཁང་བཙུགས།བདམས་ཐོན་བྱུང་བའི་སྙན་རྩོམ་༢༠ཡི་ནང་དོན་ཕུན་སུམ་ཚོགས་པ་དང་།བསམ་བློའི་ལྟ་བ་ཡང་དག་ཅིང་།མི་རིགས་ཀྱི་སྙིང་སྟོབས་དང་དུས་རབས་ཀྱི་ཁྱད་ཆོས་མངོན་གསལ་ལྡན་པར་མ་ཟད།དེ་དག་གིས་དེང་རབས་བོད་ཀྱི་རྩོམ་རིག་ཕུན་སུམ་ཚོགས་ཤིང་གོང་འཕེལ་ཆེན་པོ་བྱུང་བ་མཚོན་ནོ།།